Mikael Niemi

Per Mikael Niemi (sündinud 13. augustil 1959 Tärnabys Rootsis) on rootsi kirjanik. 

Ta on pärit Põhja-Rootsist Pajalast, mis asub Lapimaal Soome piiri lähistel, ning kirjutab küll rootsi keeles, kuid kasutab oma teostes märkimisväärselt ka meä keelt.Tina Harnesk: usun, et põlisrahvaste tarkus läheb üha rohkem hinda ERR Kultuur, 14.07.2024.

Tema kuulsaim teos on "Popmuusika a la Vittula", täiskasvanuile mõeldud humoorikas romaan noortest ja nende suureks kasvamisest Lapimaal Pajalas. Romaan ilmus 2000. aastal (eesti keeles 2003) ning saavutas lühikese ajaga suure menu: ainuüksi Rootsis on seda ostetud miljon eksemplari, lisaks on seda tõlgitud rohkem kui 30 keelde ning kasutatud mitme lina- ja lavateose alusmaterjalina. Teos pälvis 2000. aastal Rootsi väärikaima kirjandusauhinna – Augustipreemia.Mikael Niemi tutvustus Hedlund Literary Agency kodulehel. Vaadatud 02.06.2025. 

2017. aastal ilmunud romaan "Karu keetmine", mille tegevus toimub 1852. aastal samuti Lapimaal Kengise külas, räägib saami päritolu pastorist Lars Levi Laestadiusest ja lestaadiusluse jüngritest ning murdjast karust inimese nahas, kes tapab noori naisi. Terava botaanikusilmaga vaimulik, kes tunneb hästi inimhingede sügavamaid soppe, leiab koos oma abilisega üha uusi jälgi kurjusest. Teos pälvis 2021. aastal parima Skandinaavia maade kriminaalromaanina Petrona auhinna.Raamatu "Karu keetmine" tutvustus Apollo Raamatute kodulehel. Vaadatud 02.06.2025.Mikael Niemi receives the 2021 Petrona Award for Best Scandinavian Crime Novel for his To Cook a Bear! Hedlund Literary Agency kodulehel. 12.11.2021. Romaani vastu on tundnud suurt huvi Disney filmistuudio, kes plaanib sellest teha kuuejaolise telesarja.To Cook a Bear announced to be the first Disney+ Nordic Original Production Hedlund Literary Agency kodulehel. 22.11.2025. 2025. aasta mai seisuga on teos tõlgitud või tõlkimisel 24 keelde.

Teosed
 1988 – "Näsblod under högmässan" (luulekogu)
 1988 – "Mitt i skallen!"
 1989 – "Änglar med mausergevär" (luulekogu)
 1989 – "Med rötter här uppe"
 1994 – "Kyrkdjävulen" (noorteromaan)
 1997 – "Blodsugarna" (noorteromaan)
 2000 – "Populärmusik från Vittula" (romaan, mille põhjal on Rootsis tehtud 2004. aastal mängufilm "Populärmusik från Vittula")
 2004 – "Svålhålet – Berättelser från rymden" (ulme-lühijutukogu)
 2006 – "Mannen som dog som en lax" (kriminaaljutustus)
 2006 – "Jag gjorde Vietaskuppen" (näidend)
 2010 – "Skjut apelsinen" (noorteromaan)
 2012 – "Fallvatten" (romaan)
 2017 – "Koka björn" (romaan, mille põhjal on Rootsis tehtud ka telesari; eesti keeles "Karu keetmine", 2024)
 2023 – "Sten i siden" (romaan)

Eesti keeles ilmunud
 Mikael Niemi. "Popmuusika a la Vittula". Rootsi keelest tõlkinud Ülev Aaloe. Tallinn, Faatum 2003. 
 Mikael Niemi. "Karu keetmine". Rootsi keelest tõlkinud Ene Mäe. Tallinn, Varrak 2024; audioraamat: Eesti Rahvusraamatukogu Pimedate Raamatukogu, 2025.

Viited

Kategooria:Rootsi kirjanikud
Kategooria:Sündinud 1959